Четири Централне силе - Немачка, Аустроугарска, Османско царство и Бугарска, намеравале су да се територијално повежу тако што ће Аустроугарска окупирати Србију и Црну Гору, доминирати Албанијом и изоловати неутралну Грчку и Румунију. Овој су се стратегији супротставиле три главне силе Антанте: Француска, Велика Британија и Русија. Аустроугарска „Балканска армија", у ствари група армија, која се састојала од 2. армије у Срему и западном Банату (сада у Војводини, северна Србија); 5. армије у источној и централној Босни и Херцеговини; и 6. армије у североисточној Босни; три пута је вршила инвазију на Србију и Црну Гору. Дана 28. јуна 1914. године, 2. армија је гранатирала Београд, а прва инвазија је отпочела 2. августа. Пета армија је прешла Дрину и преко северозападне Србије кренула ка Београду. У бици на Церу (Лешница), од 12. до 24. августа, аустроугарску 2. и 5. армију су поразиле српска 1,2.13. армија; ово је била прва савезничка победа у Првом светском рату.